Suzuuda Suurili
Suzuuda Suurili (As-Sajda ٱلسَّجْدَة)[1]
Suurili ŋɔ maa baŋsiri ti mi ni wa’azu yihibu ni Alkur’aani nyɛla yelimaŋli, ŋun kam doli li ni nya di nyɔri Dunia ni Chiyaama, ŋun mi zaɣisi li, tɔ! O be ashaara puuni.
Aaya nima[mali niŋ | mali mi di yibu sheena n-niŋ]
Aaya nima:[2]
- 1. Alif-Laam-Miim (A. L. M.). [Bachi gaŋ gaŋ ŋɔ maa wuhirimi ni Alku’aani nyɛla Muɣujizah (lahiʒibsi din ka ŋmali), dama so ʒi di gbinni naɣila Naawuni].
- 2. Litaafi ŋɔ (Alkur’aani) siɣisibu ka zilisigu, di yila binnamda Duuma sani na.
- 3. Bee bɛ (Maka chɛfurinim’) yerimi ni o (Muhammadu) kpiri li mi? Chɛli gba! Di nyɛla yelimaŋli din yi a Duuma (Naawuni) sani na, domin a zaŋ li n-saɣisirisi ninvuɣu sheba saɣisigulana so ni na ʒin kaba na, domin achiika! Yi leei ninvuɣu shɛba ban dolisi (sochibiga).
- 4. Naawuni n-nyɛ Ŋun nam sagbana mini tiŋgbani, ni din be di sunsuuni dabisili diba ayɔbu puuni. Din nyaaŋa, ka O du m- ba Al-arshi. Yi (ninsalinima) ka ŋun yɛnsɔŋ ya, bee ŋun yɛn suhudee ya ka pa ni Ŋuna. Dini bɔŋɔ, yi ku teei Naawuni yɛla?
- 5. O (Naawuni) lebgirila yela n-zaŋ yi zuɣusaa hali ni tiŋgbani ni, din nyaaŋa kadiyɛn ti du O sani dabsi’ sheli din timsim nyɛ yuuntuhili yi laasabu puuni.
- 6. Ŋuna (Naawuni) n-nyɛ Duuma so Ŋun mi din sɔɣi ni din be polo ni, Ŋuna n-nyɛ Nyeŋda, Zaadali Nambɔzobonaa.
- 7. Ŋuna n-nyɛ Ŋun vieligi O ni nam shɛli kam, ka pili ninsala (Annabi Adam) nambu ni yeɣiri.
- 8. Din nyaaŋa, ka O zali o (Annabi Adam) zuliya ka bɛ piligu yi kochɔɣiŋgu (maniyyi) ni na.
- 9. Din nyaaŋa,kaOpalionama, kapɔbsi o nyɛvuli niŋ o puuni, ka tin ya (yi ninsalinim’) wumbu mini nyabu, n-ti pahi haŋkali, amaa! Bɛla ka yi paɣira.
- 10. Ka bɛ (Maka chefurinim’) naan yeli: “Dini bɔŋɔ, (ti yi kpi) ka bɔrgi tiŋgbani ni, bɛ ni tooi lahi nam ti namdi palli? Chɛli gba! Bɛ nyɛla ban niŋdi chɛfuritali ni bɛ Duuma (Naawuni) laɣimbu.
- 11. (Yaa nyini Annabi)! Yelima: “Kum Malaaika so bɛ ni zaŋ dalim ya maa n-deeri yi nyɛvuya, din nyaaŋa ka bɛ lahi yɛn ti labisi ya yi Duuma sani (Zaadali).
- 12. (Yaa nyini ŋun gbilsiri tibli)! A yi di nya saha sheli bibiɛhi zuɣuri ni yɛn ti ba tiŋgbani ni bɛ Duuma sani (ka yera): “Yaa ti Duuma! Ti yi pa nya ya ka wum, dinzuɣu labsim ti (Dunia puuni) ka ti ti tum tuunvielli. Achiika! Ti yi pa nyɛla ninvuɣu sheba ban dihitabli.”
- 13. Yaha! Ti (Tinim’ Naawuni) yi di bɔra, achiika! Ti naan ti nyɛvuli kam di dolsigu, amaa! Yeltɔɣa pun niŋ dihitabli N (Mani Naawuni) sani kadama “N-yɛn chɛmi ka ʒahannama buɣum pali ni ninsalinim’ mini alizinnim’ namgbanyini.”
- 14. Dinzuɣu, lammi ya (azaaba), dama yi daa tamla yi zuŋɔ dabsili ŋɔ maa laɣimbu. Achiika! Ti (Tinim’ Naawuni) gba tam yi yela. Dinzuɣu lammi ya azaaba sheli din ka naabu, domin yi tuuntumsa ni daa nyɛ shɛli maa zuɣu.
- 15. Achiika! Ninvuɣu sheba ban tiri yelimaŋli ni Ti (Tinim’ Naawuni) aayanim’ maa, bɛ yi ti teei ba ni dina, ka bɛ lu n-niŋ suzuuda, ka niŋ kasi ni bɛ Duuma (Naawuni) paɣibu, ka nyɛla ban bi tibgiri bɛ maŋa.
- 16. Bɛ puluɣa niŋdila katiŋ’ ka chɛri bɛ dooshehi, kabɛ nyɛla ban suhiri bɛ Duuma (Naawuni) ni dabiem mini kore, ka nyɛla ban dihiri Ti (Tinim’ Naawuni) ni largi ba shɛli puuni.
- 17. Dinzuɣu nyɛvuli sheli bi mibɛ ni sɔɣi ba suhupiɛlli shɛli, ka di yɛn ti nyɛ sanyoo ni bɛ (ninsalinim’) tuuntumsa ni daa nyɛ shɛli (Dunia puuni).
- 18. Di ni bɔŋɔ, ŋun ti Naawuni yelimaŋli mini ŋun kpee yi ni ŋmani taba? Bɛ kum niŋ yim.
- 19. Amaa! Ninvuɣu sheba ban ti Naawuni yelimaŋli ka tum tuunsuma, tɔ! Alizanda sheli din nye labbu shee nyɛla bɛ dini, ka di nyɛla saani nzaŋ ti ba domin bɛ ni daa tumdi tuun’ shɛŋa zuɣu (Dunia puuni).
- 20. Amaa! Ninvuɣu sheba ban kpee yi maa, tɔ!Bɛ labbu shee n-nyɛ buɣum. Saha sheli kam ka bɛ yi ti bɔrini bɛ yi di (buɣum maa) puuni, ka bɛ labsi ba di puuni, ka yeli ba: “Lammi ya buɣum daazaaba sheli yi ni daa labsiri ʒiri (Dunia puuni) la?
- 21. Yaha! Achiika! Ti (Tinim’ Naawuni) ni chɛ ka bɛ lam azaaba sheli dinbe yoma kachɛ (Chiyaama) daazaaba titali maa, domin achiika! Bɛ niŋ tuuba n-labi Naawuni sani.
- 22. Yaha! Ŋuni n-leei nyɛ zualindira nti lahi paai ninvuɣu so bɛ ni teegi o ni o Duuma aayanima, din nyaaŋa, ka o lԑbi biri ka chɛ li, tɔ! Achiika! Ti (Tinim’ Naawuni) nyɛla ban yɛn dargi bibiɛhi tibli.
- 23. Yaha! Achiika! Ti (Tinim’ Naawuni) daa ti Annabi Musa litaafi (Attaura), dinzuɣu (yaa nyini Annabi)! Di be zilsigu puuni ni o (Annabi Musa) laɣimbu, ka Ti lahi zaŋ li (Attaura maa) leei dolsigu nzaŋ ti Israaila bihi. Naawuni gbaaila Annabi Muhammadu alikauli kadama o mini Annabi Musa ni laaan ɣim poi ka o n kpi. Ka be daa ti shiri laɣim Kudus ji ŋli ni, yuŋ sheli ni o nidaa du zuɣusaa tideei jiŋa anu ŋɔ na. Ka be ti lahi laɣim sagbana ayi ni o ni daa deeijiŋli Naawuni sani ka labri na tiŋgbani ni.
- 24. Ka Ti (Tinim’ Naawuni) zaŋ bɛ (Israaila bihi) puuni sheba n-leei toondannima, ka bɛ dolsiri (ninsalinim’) ni Ti zaligu saha sheli bɛ ni daa niŋ suɣulo. Yaha! Bɛ daa nyɛla nivuɣu shɛba ban dihitabli ni Ti aayanima.
- 25. Achiika! (Yaa nyini Annabi)! A Duuma (Naawuni) nyɛla Ŋun yɛn ti wolgi bɛ (Muslinnim’ mini chɛfurinim’) sunsuuni Zaadali n-zaŋ chaŋ bɛ ni daa niŋdi namgbankpeeni shɛli zuɣu maa.
- 26. Di ni bɔŋɔ, di pala dolsigu n-zaŋ tiba (bɛ Maka chefurinima) kadama di zooiya ka Ti niŋ tiŋgbani shɛŋa ban kana pɔi ni bana hallaka, ka bɛ chani bɛ yiŋsi puuni (ka nyari Ti ni daa niŋ ba hallaka shem). Achiika! Ŋɔ maa puuni mali kpahimbu. Di ni bɔŋɔ,bɛ ku wum (ka kpahim vɛnyɛla)?
- 27. Di ni bɔŋɔ,bɛ bi nya kadama Ti (Tinim’ Naawuni) karitila kom nlabsiri tiŋgbani shɛli ni din kuui, ka Ti zaŋ li n-yihi bindira sheŋa na, kabɛ biŋkobri mini bɛ mammaŋ’ diri di puuni. Di ni bɔŋɔ,bɛ bi nyara?
- 28. Ka bɛ (Maka chefurinim’) naan yera: “Bondali ka yi (Muslinnim’) yɛn ti nya nasara ti zuɣu, yi yi shiri nyɛla yɛlimaŋlinima.”
- 29. (Yaa nyini Annabi)! Yelima: “Nasara maa dali, ninvuɣu sheba ban niŋ chefuritali iimaansili ti ku lahi niŋ ba anfaani sheli, bɛ mi tiku naɣisi n-ti ba (ka bɛ niŋ tuuba).
- 30. Dinzuɣu (yaa nyini Annabi)! Yim bɛ (chɛfurinim’ maa) yɛla ni, ka ʒiya guhima. Achiika! Bɛ (chɛfurinim’) gba nyɛla ban ʒiya guhira.
Kundivihira[mali niŋ | mali mi di yibu sheena n-niŋ]
- ↑ Bachigahinda Din Be Dagbanli Kur'aani Puuni. The Noble Qur'an: Translation of the Meanings (Dagbani language).
- ↑ Translation of the Meanings of the Noble Qur'an - Dagbani translation, by Muhammad Baba Gutubu.
est_Latn taq_Latn bam_Latn wol_Latn kon_Latn bam_Latn bam_Latn bam_Latn bam_Latn bam_Latn bam_Latn fuv_Latn bam_Latn bam_Latn bam_Latn bam_Latn bam_Latn bam_Latn wol_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn twi_Latn bam_Latn bam_Latn wol_Latn eng_Latn eng_Latn